Elverum folkehøgskole

Elverum folkehøgskole er en frilynt folkehøgskole i Elverum i Innlandet, som ble etablert i 1928. Skolen har 130 elevplasser. 

Skolen eies av Peer Væringsaasens Nationalfond, og ligger i gangavstand til Elverum sentrum. 

Skolen har 11 linjer og rundt 30 valgfag. 

Linjetilbud skoleåret 2026/2027 er: 

Afrika – Bistand/Kultur
Backpacker/Ekstremsport
Beredskap
Foto/Opplevelser
Keramikk/Maling/Opplevelser
Kunst/Opplevelser
Musikk – Band/Vokal
Norwegian – Culture/Adventure
Snowboard/Freeski
Styrkeløft/Vektløft/Crossfit/Hyrox
2. års-linje

På skoleområdet er det railpark for snowboard/ski, fotballbane, sandvolleyballbane, disc golf, store grøntarealer og nærhet til badeplasser og fiskemuligheter ved Sagtjernet og Glomma. Skoleanlegget er bygget i tradisjonell Østerdalsstil.  

I sommerhalvåret arrangeres ulike festivaler, kurs og arrangementer på skolen. Musikkfestivalen Elvebris samler tusenvis av mennesker og noen av Europas beste artister hvert år. Ungdomssymfonikerne har fast tilhold på skolen under Festspillene i Elverum. thumb|Oversiktsbilde av Elverum folkehøgskole på 1930-tallet. thumb|Da Hitler-Tyskland angrep Norge 9. april 1940 måtte storting, regjering og kongehus flykte. Samme kveld møttes representantene på folkehøyskolen på Elverum og vedtok den uformelle Elverumsfullmakten
som ga regjeringen Nygaardsvold lov til å bestemme på vegne av Stortinget under andre verdenskrig. I et møte på skolen dagen etter avviste kong Haakon VII det tyske kravet om norsk overgivelse. Siden overtok okkupantene anlegget, blant annet til bruk som kurssted for Norges SS forsommeren 1941, som vist på bildet.  
Skolen er kjent for Stortingets, Kongens og regjeringens opphold 9. april 1940. Her ble Elverumsfullmakten utformet, og Kong Haakon VII sa nei til å samarbeide med de tyske invasjonsstyrkene, samt nei til å innsette Vidkun Quisling som statsminister. På skolen er det tre ulike krigsminnesmerker og en informasjonstavle om hendingene i Elverum i april 1940.

 Eksterne lenker 



Kategori:Folkehøgskoler i Innlandet
Kategori:Skoler i Elverum
Kategori:Utdanningsinstitusjoner etablert i 1928
Kategori:Felttoget i Norge under andre verdenskrig
Kategori:Kulturminner i Norge fra andre verdenskrig